คาดหุ้นไทยดีดขึ้นขานรับเลิกพ.ร.ก.ฉุกเฉิน
กสิกรไทยคาดหุ้นไทยสัปดาห์นี้ ดัชนีแนวรับ1,014 และ 995 จุด แนวต้าน1,044 และ1,055 จุด ขานรับแน้วโน้มยกเลิกพ.ร.ก.ฉุกเฉิน&nbsp;
20 ธ.ค. 2553

กสิกรไทยคาดหุ้นไทยสัปดาห์นี้ ดัชนีแนวรับ1,014 และ 995 จุด แนวต้าน1,044 และ1,055 จุด ขานรับแน้วโน้มยกเลิกพ.ร.ก.ฉุกเฉิน  
บริษัทหลักทรัพย์กสิกรไทย และบริษัทศูนย์วิจัยกสิกรไทย จำกัด คาดการณ์ภาวะตลาดหุ้นไทยในสัปดาห์นี้(20-24ธ.ค.) ว่า ดัชนีน่าจะปรับขึ้นได้ในกรอบที่ ค่อนข้างจำกัด (Sideway up) โดยได้รับแรงหนุนจากเงินลงทุนที่ระดมได้ผ่าน LTF และ RMF และผลบวก จากแนวโน้มการประกาศยกเลิก พ.ร.ก.ฉุกเฉินฯ 
ขณะที่ ปัจจัยที่ต้องติดตาม ได้แก่ การรายงานตัวเลขการส่งออกของไทยโดยกระทรวงพาณิชย์ ตลอดจนการรายงานตัวเลขเศรษฐกิจที่สำคัญของสหรัฐฯ อาทิ ตัวเลขจีดีพี (ทบทวนครั้งสุดท้าย) ประจำไตรมาส 3/2553 ในวันพุธ และยอดขายบ้านใหม่ (New Home Sales) ในวันพฤหัสบดี 
ทั้งนี้คาดว่า ดัชนีจะมีแนวรับที่ 1,014 และ 995 จุด ขณะที่แนวต้านคาดว่าจะอยู่ที่ 1,044 และ 1,055 จุด ตามลำดับ